તાજમહેલ માત્ર આગ્રામાં નહીં પરંતું દુનિયાના એક અન્ય દેશમાં પણ છે
દુનિયાના સાત અજૂબાઓમાં એક નામ તાજમહેલનું છે. જેને જોવા લોકો દુર-દુરથી આવે છે. પ્રેમની નિશાની ગણાતો તાજમહેલ ભારતના આગ્રામાં સ્થિત છે. પણ શું તમને જાણ છે કે આ તાજમહેલ માત્ર આગ્રામાં નહીં પરંતું દુનિયાના એક અન્ય દેશમાં પણ છે.
આ તાજમહેલ ક્યાંય બીજે નહીં પરંતું ભારતના પાડોસી દેશ બાંગ્લાદેશમાં સ્થિત છે. જે મૂળ તાજમહેલની કોપી કહેવામાં આવે છે. જોકે, તેનું નિર્માણ વર્ષો પહેલાં નહીં પરંતું 10 વર્ષ પહેલાં એટલે કે 2008માં શરૂ થયું હતું. ભારતમાં સ્થિત તાજમહેલની જેમ બનાવવા માટે તેને લગભગ 5 વર્ષનો સમય લાગ્યો હતો.
તેનું નિર્માણ બાંગ્લાદેશના અમીર ફિલ્મ નિર્માતા અહસાનુલ્લાહ મોનીએ 56 મિલિયન ડોલરમાં કર્યું હતું. જોકે, તેને બનાવવાની પાછળની કહાણી પણ ખૂબ જ રસપ્રદ છે. કહેવાય છે કે અહસાનુલ્લાહ ઇચ્છતાં હતાં કે જે લોકો રૂપિયાની કમીના કારણે મૂળ તાજમહેલને જોવા માટે ભારત જઇ શકતાં નથી તે તેને અહીં જ જોઇ શકે છે.
જોકે, થોડાં લોકો આ કારણ જાણીને તે હૂબહૂ તાજમહેલની જેમ દેખાવ ધરાવનાર નાયાબ નિશાનીને ગરીબોનો તાજમહેલ પણ કહે છે. તેની સાઇઝ અને ડિઝાઇન ઘણી હદે મૂળ તાજમહેલ સાથે મળે છે. તેને બનાવવા માટે ઇટલીથી આરસપહાણ અને ગ્રેનાઇટ મંગાવ્યાં હતાં.તેની સાથે જ તેમાં હીરાનો ઉપયોગ કરવામાં આવ્યો છે. કહેવાય છે કે આ હીરા બેલ્જિયમથી મંગાવવામાં આવ્યાં હતાં ત્યાં જ ગુંબદને બનાવવામાં 160 કિલો પીત્તળનો ઉપયોગ પણ કરવામાં આવ્યો. પહેલી નજરે જોવામાં આ તાજમહેલ મૂળ તાજમહેલની કોપી જેવો લાગે છે પરંતું તેમાં વાદળી અને ગુલાબી રંગ તેને પ્રેમની નિશાની મૂળ તાજમહેલથી થોડો અલગ જરૂર કરે છે.